Lejligheden er rummelig og lys og ligger rigtig godt med en flot udsigt over Amager med både lufthavnen og Øresundsbroen. Simon havde redt op, også til vores søn på 1½ år, og havde stillet drikkevarer og morgenmadsprodukter, herunder yoghurt til vores søn, klar til os. Indkøbsmuligheder og metrostation ligger i gåafstand fra lejligheden, og det er nemt at ind til centrum af København. Simon svarede hurtigt på bookinghenvendelsen og var meget opmærksom på, at vi ikke manglede noget under opholdet. Han sendte tilmed nogle billeder af lejligheden et par dage inden, så vi kunne se, at den var gjort klar til os. Kommer man i bil, kan man parkere i parkeringshus tæt på lejligheden mod betaling. Alt i alt var det et super dejligt ophold i Simons lejlighed, og vi kommer gerne igen.